**Contract de servicii**

**Municipiului Piatra Neamţ Nr\_\_\_\_\_\_\_\_/\_\_\_\_. .2016 Nr\_\_\_\_\_\_\_\_/\_\_\_\_. .2016**

**1. Părţile contractante**

În temeiul Ordonanţei de Urgenţă nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, s-a încheiat prezentul contract de prestare de servicii,

**între**

**Municipiul Piatra Neamt** , adresa sediului Piatra Neamt, Strada Stefan Cel Mare, nr. 6-8, jud. Neamt, telefon 0233/218991, fax 0233/215374, cod fiscal 2612790, cont RO TREZ deschis la Trezoreria Municipiului Piatra Neamt, reprezentată prin p. Primar, **Viceprimar desemnat -**  dl. **Dragoș Chitic,**, în calitate de Achizitor (numit în continuare şi în Condiţiile de Contract **Beneficiar**), pe de o parte,

şi

**S.C. ,** adresa : localitatea , str. , nr. , cod poștal , jud. ,telefon/fax +040 , număr de înmatriculare , cod fiscal RO , cont RO , Trezoreria , reprezentată prin dl. /d-na , funcţia , în calitate de **prestator**, pe de altă parte.

***2. Definiţii***

2.1 - În prezentul contract următorii termeni vor fi interpretaţi astfel:

a) ***Contract*** - prezentul contract şi toate anexele sale;

b)***achizitor şi prestator*** - părţile contractante, aşa cum sunt acestea numite în prezentul contract;

c) ***preţul contractului* -** preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d)***servicii*** *-* activităţi a căror prestare face obiect al contractului;

e)***produse*** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f)***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*g)* ***zi*** - zi calendaristică; ***an*** - 365 de zile.

***3. Interpretare***

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul şi preţul contractului***

 4.1. - Prestatorul se obligă să presteze serviciile de **Revizuire a Strategiei de Dezvoltare Locală Integrată a Municipiului Piatra Neamț pentru perioada 2014-2020,** Codul de clasificare C.P.V.: **73220000-0 Servicii de consultanță în dezvoltare (rev.2),** în perioada convenită şi în conformitate cu obligaţiile asumate prin prezentul contract pentru preţul de **\_\_\_\_\_\_\_** **lei inclusiv TVA.**

 4.2. - Achizitorul se obligă să plătească prestatorului preţul convenit pentru îndeplinirea contractului de **Revizuire a Strategiei de Dezvoltare Locală Integrată a Municipiului Piatra Neamț pentru perioada 2014-2020,** Codul de clasificare C.P.V.: **73220000-0 Servicii de consultanță în dezvoltare ( rev. 2)**. Preţul convenit pentru îndeplinirea contractului, respectiv preţul serviciilor prestate, plătibil prestatorului de către achizitor, este de **\_\_\_\_\_\_\_ lei**  **la care se adaugă T.V.A. de \_\_\_\_\_\_ lei**

**5. *Durata contractului***

5.1 – Durata prezentului contract este de 5 (cinci) luni, de la data semnării lui de ambele părți.

**6. *Documentele contractului***

*6*.1 - Documentele contractului sunt:

*a) caietul de sarcini;*

*b) propunerea tehnică şi propunerea financiară;*

*c) garanţia de bună execuţie.*

***7.* *Obligaţiile principale ale prestatorului***

7.1- Prestatorul se obligă să presteze serviciile care fac obiectul prezentul contract în perioada/perioadele convenite şi în conformitate cu obligaţiile asumate. Conform caietului de sarcini documentul rezultat trebuie să corespundă cerințelor minime prevăzute în Ghidul Solicitantului - Condiții Generale de implementare a dezvoltării urbane durabile - Axa Prioritară 4 - Sprijinirea Dezvoltării Urbane Durabile pentru o strategie integrată de dezvoltare urbană, corelată cu cerințele minime menționate în Regulamentul FEDR:

1. Identificarea clară a celor cinci provocări specificate în articolul 7 din Regulamentul (UE) nr. 1301/2013 pentru definirea contextului urban și a provocărilor cu care acesta se confruntă (economice, sociale, climatice, demografice, de mediu), corelarea acestora în cadrul strategic larg, regional și național, precum și propunerea unor soluții de redresare a acestor provocări;
2. Realizarea unui plan de management a riscurilor care să includă principalele riscuri identificate în implementarea strategiei precum și măsurile de prevenire/atenuare a acestora;
3. Formularea unor obiective specifice SMART la care să fie asociați indicatori de măsurare relevanți și ținte de realizare fezabile și cunatificabile.

Obiectivele specifice sunt:

* Corelarea Strategiei de dezvoltare locală integrată cu Planul de Mobilitate Urbană Durabilă (PMUD) și Programul de Îmbunătățire a Eficienței Energetice prin includerea în cadrul strategiei într-un mod coerent a informațiilor relevante (date statistice, elemente SWOT, liste de proiecte) din cele două documente strategice;
* Descrierea cadrului partenerial utilizat pentru elaborarea și implementarea strategiei de dezvoltare locale integrate;
* Stabilirea unui portofoliu de proiecte prioritare, pentru perioada de programare 2014-2020, pe o bază participativă şi plecând de la nevoile reale de dezvoltare ale Municipiului.
* Stabilirea unei liste de proiecte prioritare eligibile pe Axa prioritară 4 - Sprijinirea Dezvoltării urbane durabile.

7.2- Prestatorul se obligă să presteze serviciile la standardele şi/sau performanţele prezentate în propunerea tehnică, anexă la contract.Prestatorul va elabora şi va înainta spre informare, analiză şi aprobare Beneficiarului următoarele rapoarte de activitate:

 A) Un raport preliminar - va fi transmis până la finalul primei luni de la data semnării contractului; acesta va cuprinde activitățile pe care le va realiza prestatorul pentru îndeplinirea contractului inclusiv documentele justificative pentru aceste activități și anume:

 Resursele umane alocate pentru îndeplinirea contractului

 Planificarea îndeplinirii contractului

 Metodologia prin care prestatorul va îndeplini contractul (cum va realiza fiecare activitate, cum va asigura caracterul participativ al strategiei revizuite)

Beneficiarul are dreptul să formuleze observații asupra metodologiei. Prestatorul le va lua în considerare și va îmbunătăți metodologia sau le va respinge motivat. Raportul intermediar va fi recepționat de către beneficiar, dupa prelucrarea de către prestator a eventualelor observații.

 B) Un raport intermediar – ce va fi predat până la finalul lunii a 3 a de la data semnării contractului; acest raport va cuprinde un draft al strategiei revizuite care va fi transmis spre verificare către beneficiar; acesta are dreptul să formuleze eventuale observații scrise asupra draft-ului. Prestatorul le va lua în considerare și va îmbunătăți/completa draft-ul strategiei revizuite, care va fi transmis apoi pentru recepție către beneficiar.

 C) Un raport final – ce va fi predat până la data finalizării contractului. Forma finală a Strategiei revizuite ce va fi predată beneficiarului va răspunde la fiecare punct din grila de admisibilitate SIDU, anexa 4 la Ghidul Solicitantului - Condiții generale de implementare a dezvoltării urbane durabile - Axa Prioritară 4 - Sprijinirea dezvoltării urbane durabile.

Dacă pe perioada de implementare a contractului va apărea o noua versiune a Ghidului Solicitantului Condiții Generale de Implementare a Dezvoltării Urbane Durabile - Axa Prioritară 4 - Sprijinirea Dezvoltării Urbane Durabile, prin care se vor face modificări în elementele minime de conținut, prestatorul va trebui să elaboreze strategia revizuită ținând cont de prevederile noului ghid. În cazul în care varianta de lansare a ghidului pentru axa prioritară 4 va apărea după finalizarea strategiei revizuite, inclusiv după finalizarea contractului și va include modificari în structura minimă a SIDU, prestatorul se obligă să actualizeze strategia ținând cont de ultima variantă de Ghid.

7.3 - Prestatorul se obligă să presteze serviciile în conformitate cu graficul de prestare prezentat în propunerea tehnică.

7.4 - Prestatorul se obligă să despăgubească achizitorul împotriva oricăror:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

***8*. *Obligaţiile principale ale achizitorului***

8.1 – Achizitorul se obligă să plătească preţul convenit în prezentul contract pentru serviciile prestate.

8.2- Achizitorul se obligă să recepţioneze serviciile prestate.

8.3 - ***Achizitorul se obligă să plătească preţul către prestator, cel târziu în termen de 30* de zile calendaristice de la data primirii facturii cu conditia ca receptia prestării să fie efectuată anterior emiterii facturii;**

8.4 - Dacă achizitorul nu onorează facturile în termenul prevazut la art.8.3, atunci prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în cel mai scurt timp posibil.

***9.* *Sancţiuni pentru neîndeplinirea culpabilă a obligaţiilor***

9.1 - În cazul în care, din vina sa exclusivă, prestatorul nu îşi îndeplinește obligaţiile asumate prin contract, atunci achizitorul are dreptul de a solicita dobanzi penalizatoare la nivelul dobanzii legale, respectiv a ratei dobânzii de referinţă a Băncii Naţionale a României, plus 8 puncte procentuale, aplicata la contravaloarea obligatiilor contractuale neindeplinite în termen, până la îndeplinirea efectivă a obligatiilor.

9.2. - În cazul în care achizitorul nu efectueaza platile in termenul stabilit prin contract, atunci prestatorul are dreptul de a solicita dobanzi penalizatoare la nivelul dobanzii legale, respectiv a ratei dobanzii de referinta a Bancii Nationale a Romaniei, plus 8 puncte procentuale, conform legislației în vigoare.

9.3 - Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept / de a cere rezilierea contractului şi de a pretinde plata de daune-interese.

9.4 - Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***Clauze specifice***

***10. Garanţia de bună execuţie a contractului -***

10.1 Prestatorul se obligă să constituie garanţia de bună execuţie a contractului în cuantum de **10%**

**( 5% - IMM)**, printr-un instrument de garantare emis în condiţiile legii de o societate bancară sau de o societate de asigurări şi care se va constitui în termen de maxim 15 zile calendaristice de la data încheierii contractului. Garanţia poate fi constituită şi prin reţineri succesive din sumele datorate pentru facturi parţiale, eşalonat, în perioada de valabilitate a ofertei, dar nu mai târziu de 15 zile de la semnarea contractului. În acest caz, contractantul are obligaţia de a deschide un cont la dispoziţia Autorităţii Contractante, la unitatea Trezoreriei statului din cadrul organului fiscal competent în administrarea acestuia. Suma iniţială care se depune de către contractant în contul de disponibil astfel deschis nu trebuie să fie mai mică de 0,5% din preţul contractului =  **lei**, fără TVA, conform art. 90, alin. 3 din H.G. nr. 925/2006 modificat prin HG nr. 1045/2011.

10.2 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

10.3 - Achizitorul se obligă să restituie garanţia de bună execuţie, conform art. 92, alin 2 din HGR nr. 925/2006, în cel mult 14 zile de la data îndeplinirii de către contractant a obligațiilor asumate prin contractul respectiv, dacă nu a ridicat până la acea dată pretenții asupra ei.

***11. Alte responsabilităţi ale prestatorului***

11.1 - (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

11.2 - Prestatorul este pe deplin responsabil pentru execuţia serviciilor. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

***12. Alte responsabilităţi ale achizitorului***

12.1 - Achizitorul se obligă să pună la dispoziţia prestatorului orice informaţii pe care acesta le-a cerut în propunerea tehnică şi pe care le consideră necesare pentru îndeplinirea contractului.

12.2 – Achizitorul se obligă să asigure accesul delegațiilor prestatorului în vederea verificării, la locația obiectului contractual, ori de câte ori este notificat în acest sens.

***13. Recepţie şi verificări***

13.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.

13.2 - Verificările vor fi efectuate de către achizitor prin reprezentanţii săi împuterniciţi, în conformitate cu prevederile din prezentul contract. Achizitorul are obligaţia de a notifica în scris prestatorului, identitatea persoanelor împuternicite pentru acest scop.

***14. Începere, finalizare, întârzieri, sistare***

14.1 - (1) Prestatorul are obligaţia de a începe prestarea serviciilor în timpul cel mai scurt posibil de la semnarea contractului de către ambele părți.

(2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

a) prelungirea perioadei de prestare a serviciului; şi

b) totalul cheltuielilor aferente, dacă este cazul, care se vor adăuga la preţul contractului.

14.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează prestatorului, sau

alte circumstanţe neobişnuite susceptibile de a surveni, altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional, iar graficele curpinse ca documente ale contractului vor fi corelate de către prestator cu noua perioadă de prestare și vor fi trimise către achizitor printr-o notificare.

14.3 - Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional, iar graficele cuprinse ca documente ale contractului vor fi corelate de către prestator cu noua perioada de prestare și vor fi trimise către achizitor printr-o notificare.

14.4 - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

***15. Ajustarea preţului contractului[[1]](#footnote-1)***

15.1 - Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la contract.

15.2 - Preţul contractului se ajustează utilizând formula convenită – **nu este cazul.**

***16. Subcontractanţi –***

16.1 - Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

16.2 - (1) Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

16.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

16.4 - Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va determina schimbarea preţului contractului şi va fi notificată achizitorului**.**

***17. Forţa majoră***

17.1 - Forţa majoră este constatată de o autoritate competentă.

17.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

17.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

17.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

17.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

17.6- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de drept a prezentului contract, fără ca vreuna din părţi să poată pretindă celeilalte daune-interese.

***18. Soluţionarea litigiilor***

18.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

18.2. - Dacă, după 15 zile de la începerea acestor tratative, achizitorii şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România **de la sediul achizitorului** .

19. Cheltuieli pentru recuperarea creantei, conform ***art. 9 din legea 72/2013***

19.1. Creditorul poate pretinde daune-interese pentru toate cheltuielile facute pentru recuperarea creantei, in conditiile neexecutarii la timp a obligatiei de plata de catre debitor.

20. Daune-interese suplimentare, conform ***art. 10.1 din Legea nr.72/2013***

***21. Limba care guvernează contractul***

21.1 - Limba care guvernează contractul este limba română.

***22. Comunicări***

22.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

22.2 - Comunicările între părţi se pot face şi prin telefon, telegramă, telex, fax sau e-mail .

22.(3) - Dupa expirarea perioadei de valabilitate a contractului, se mentine obligatia furnizorului/constructorului de a pastra și de a pune la dispozitia  Primariei Piatra Neamt, Curtii de Conturi, Autoritatii de Audit, Orgamismelor Intermediare, Autoritatilor  de Management, Autoritatii de Certificare si Plata, Comisiei Europene si oricarui organism abilitat sa efectueze verificari/controale/audituri asupra modului de utilizare a finantarii nerambursabile, toate documementele originale privind activitatile si cheltuielile eligibile aferente Proiectului, inclusiv documentele contabile, inventarul activelor, pentru o perioada de 5 ani .

***23. Legea aplicabilă contractului***

23.1 - Contractul va fi interpretat conform legilor din România.

Prevederile contractului pot fi completate cu prevederile Codului Civil.

Prevederile care nu au obiect, se consideră neaplicabile.

Părţile au înteles să încheie azi .......................... prezentul contract în 2 (două) exemplare, câte unul pentru fiecare parte.

 Achizitor, Prestator,

 **Municipiul Piatra Neamt**

 p. Primar, Administrator

 Viceprimar desemnat

 **Dragoș Chitic**

|  |  |
| --- | --- |
|  Secretarul Municipiului, Florin Fecic |  |
|  Director Economic, Dorina Staicu |   |
|

|  |
| --- |
| Direcția Dezvoltare și Implementare Programe, Alina Diaconu Anca Chiuariu |
|   |
| Compartiment Achizitii Publice,Carmen Buliga Consilier Juridic Mioara Moroflei |

 |  |
|  |  |
|  |  |

VI:8/2 ex.

BCI/

1. Clauza se utilzează numai în cazul în care preţul contractului nu este ferm [↑](#footnote-ref-1)